**PROJEKTNI ZADATAK ZA IZRADU GEODETSKE SNIMKE POSTOJEĆEG STANJA**

**ZA JAVNU RASVJETU NA PODRUČJU OPĆINE KRNJAK**

**PREDMET NABAVE:**

Izrada geodetske snimke postojećeg stanja za javnu rasvjetu na području Općine Krnjak, u naseljima Bijeli Klanac, Brebornica, Budačka Rijeka, Burić Selo, Čatrnja, Donji Budački, Dugi Dol, Dvorište, Gornji Budački, Gornji Skrad, Grabovac Krnjački, Grabovac Vojnićki, Hrvatsko Žarište, Jasnić Brdo, Keserov Potok, Krnjak, Mala Crkvina, Mlakovac, Pavković Selo, Perići, Podgorje Krnjačko, Poljana Vojnićka, Ponorac, Rastovac Budački, Suhodol Budački, Trupinjak, Velika Crkvina, Vojnović Brdo, Zagorje i Zimić, radi pripreme projektno – tehničke dokumentacije u svrhu rekonostrukcije i modernizacije postojeće mreže javne rasvjete na području Općine.

**OPIS POSTOJEĆEG STANJA:**

Javna rasvjeta je dio komunalne infrastrukture svakog naseljenog područja čija izgradnja i održavanje spada u nadležnost lokalne i područne (regionalne) samouprave. Prema članku 19. Zakona o lokalnoj i područnoj (regionalnoj) samoupravi, jedinice lokalne samouprave u svom samoupravnom djelokrugu obavljaju poslove lokalnog značaja kojima se neposredno ostvaruju potrebe građana, a koji nisu Ustavom ili zakonom dodijeljeni državnim tijelima i to osobito poslove koji se odnose i na između ostalog i komunalne djelatnosti. Posebnim zakonima kojima se uređuju pojedine djelatnosti iz tog članka određuju se poslovi koje je jedinica lokalne samouprave dužna organizirati te poslovi koje jedinica lokalne samouprave može obavljati, ako je osigurala uvjete za njihovo obavljanje. Pa tako Zakon o komunalnom gospodarstvu propisuje da je jedinica lokalne samouprave dužna organizirati obavljanje komunalne djelatnosti na svom području, kao što je održavanje komunalne infrastrukture pod koju spada i održavanje javne rasvjete. Člankom 23. Zakona o komunalnom gospodarstvu određeno je da se pod održavanjem javne rasvjete podrazumijeva upravljanje i održavanje instalacija javne rasvjete i podmirivanje troškova električne energije, za rasvjetljavanje površina javne namjene.

Za potrebe rekonstrukcije i modernizacije mreže javne rasvjete radi zamjene postojeće neučinkovite javne rasvjete novom energetski učinkovitom rasvjetom, potrebno je pripremiti projektno – tehničku dokumentaciju. Prvi korak u pripremi projektno – tehničke dokumentacije je izrada snimke postojećeg stanja – geodetske podloge koja se odnosi na prikaz stvarnog stanja rasvjetnih tijela kojih na području Općine ima oko 490 raspoređenih u 30 naselja.

Rasvjetna tijela je potrebno izmjeriti u visinskom i položajnom smislu i iskazati koordinate rasvjetnih tijela u službenom HTRS96/TM sustavu. Potrebno je dostaviti .dwg i/ili .dxf i .shp datoteku snimljenih rasvjetnih tijela.

Uz rasvjetna tijela potrebno je snimiti širinu ceste u pojasu od 20 metara od rasvjetnog tijela. Visine rasvjetnih tijela je potrebno odrediti tahimetrijskim metodama geodetske izmjere. Osim rasvjetnih tijela potrebno je snimiti i postojeće lokacije trafostanica s ormarićima.

Točna duljina mreže javne rasvjete bit će poznata nakon obavljenog geodetskog snimanja terena i izrade snimke postojećeg stanja.

**PO IZVRŠENJU USLUGE PREDATI NARUČITELJU**:

Potvrđeni geodetski elaborat dostavlja se naručitelju u 3 analogna primjerka i u digitalnom obliku uključujući ".dwg" i/ili ".dxf" i .shp datoteku u HTRS96 koordinatnom sustavu.

***IZJAVA PONUDITELJA:***

***Upoznati smo s gore navedenim projektnim zadatkom prihvaćamo ga u cijelosti, te podnošenjem ponude prihvaćamo sve njegove odredbe.***